b'\n_START_ARTICLE_\nNavidezno nakupovanje\n_START_PARAGRAPH_\nNav\xc3\xaddezno (tudi skrivnostno) nakupov\xc3\xa1nje (angle\xc5\xa1ko mystery shopping) je orodje, ki ga podjetja za raziskovanje tr\xc5\xbei\xc5\xa1\xc4\x8da, organizacije za za\xc5\xa1\xc4\x8dito potro\xc5\xa1nikov in podjetja sama uporabljajo za ugotavljanje kakovosti storitev, njihove skladnosti s predpisi ter za zbiranje posameznih informacij o izdelkih in storitvah. Identiteta in namen navideznega (skrivnostnega) kupca (mystery shopper, mystery consumer) ocenjevanim zaposlenim obi\xc4\x8dajno nista znana. Navidezni kupci opravljajo naro\xc4\x8dene naloge, kot so nakup izdelka, postavljanje vpra\xc5\xa1anj, podajanje prito\xc5\xbeb ali kako drugo vedenje in nato poro\xc4\x8dajo o svoji izku\xc5\xa1nji._NEWLINE_Navidezno nakupovanje se je kot na\xc4\x8din merjenja kakovosti storitev uveljavilo \xc5\xbee do zgodnjih 1940. let. Orodja, ki se uporabljajo za ocenjevanje zaposlenih, segajo od preprostih vpra\xc5\xa1alnikov do popolnih zvo\xc4\x8dnih in videoposnetkov. Ocenjujejo se prodajalne, hoteli, kinematografi, restavracije s hitro prehrano, banke, bencinske \xc4\x8drpalke, avtomobilska prodaja, stanovanja, klubi zdravja in zdravstvene ustanove. V Evropi se podjetja za navidezno nakupovanje zdru\xc5\xbeujejo v organizaciji MSPA (Mystery Shopping Providers Association) Europe.'